KENSINGTON TEMPLE Hengen täyttämä avioliitto
COLIN DYE: PYHÄN HENGEN SUHTEET: -
HENGEN TÄYTTÄMÄ AVIOLIITTO
Luetaan Ef. 5 jae 22 ja siitä eteenpäin (33/38-käännös).
"Vaimot, olkaa omille miehillenne alamaiset niinkuin Herralle; -
sillä mies on vaimon pää, -
niinkuin myös Kristus on seurakunnan pää, hän, ruumiin vapahtaja.
Mutta niinkuin seurakunta on Kristukselle alamainen, -
niin olkoot vaimotkin miehillensä kaikessa alamaiset.
Miehet, rakastakaa vaimojanne, -
niinkuin Kristuskin rakasti seurakuntaa ja antoi itsensä alttiiksi sen edestä, -
että hän sen pyhittäisi, puhdistaen sen, vedellä pesten, sanan kautta, -
saadakseen asetetuksi eteensä kirkastettuna seurakunnan, -
jossa ei olisi tahraa eikä ryppyä eikä mitään muuta sellaista, -
vaan joka olisi pyhä ja nuhteeton.
Samalla tavoin tulee myös miesten rakastaa vaimojansa niinkuin -
omia ruumiitaan; joka rakastaa vaimoansa, hän rakastaa itseänsä.
Sillä eihän kukaan koskaan ole vihannut omaa lihaansa, -
vaan hän ravitsee ja vaalii sitä, niinkuin Kristuskin seurakuntaa, -
sillä me olemme hänen ruumiinsa jäseniä.
'Sentähden mies luopukoon isästänsä ja äidistänsä ja liittyköön vaimoonsa, -
ja ne kaksi tulevat yhdeksi lihaksi.' Tämä salaisuus on suuri; -
minä tarkoitan Kristusta ja seurakuntaa.
Mutta myös teistä kukin kohdaltaan rakastakoon vaimoaan -
niinkuin itseänsä; mutta vaimo kunnioittakoon miestänsä."
Kuvittele, että tänään on lauantai.
Häälauantai.
Philomena on koristellut kirkon, -
jotta joka lauantai muistuttaisi historian parasta ystävänpäivää.
Kauniit koristeet. Keskelle avattu käytävä. Edessä on nuori mies.
Näyttävä. Puettu tavalla, joka yllättää kaikki.
Erittäin siisti. Tuleva vaimo, morsian kauniina edessä.
Pastori seisoo siinä toimittamaisillaan vihkimisen.
Mitähän morsian ajattelee?
Mitähän hänen sisällään on meneillään? Sama sulhasesta.
Olen vuosien saatossa päästänyt pari freudilaista lipsahdusta.
Niin ei ole käynyt usein.
Mutta kaksi tapausta ovat hyvin noloja.
Voitte nauraa vapaasti. Olen päässyt yli kömmähdyksistäni.
Kun on julistuksen hetki, ja kysyn: -
"Tahdotko ottaa tämän miehen laillisesti vihityksi aviomieheksi?"
Kuulen itseni sanovan: -
"Otatko tämän miehen laiskaksi vihityksi aviomieheksesi?"
Kaikki näyttivät järkyttyneeltä. Eräässä toisessa tilaisuudessa...
Ehkä morsian ajatteli niin, ja vaistosin sen jotenkin.
Minun piti sanoa: -
"Minkä Jumala on yhdistänyt, sitä älköön ihminen erottako."
"Minkä Jumala on laillisesti yhdistänyt, sitä älköön ihminen erottako."
Yksinkertaista. Mutta sanoin näin: -
"Jotka Jumala on lanteista yhdistänyt ...älköön ihminen erottako."
Siveämmät joutuvat miettimään hetken.
Mahtoiko se olla sitä, mitä sulhanen ajatteli. Yksi asia mielessä.
Jos olisi röntgenlaite, jolla näkisi syvälle sydämeen, -
mitä ihmiset syvällä sisimmässään ajattelevat, eivät edes tietoisesti, -
tavallisesti morsian ehkä ajattelisi syvällä sisimmässään: -
"On niin ihanaa mennä naimisiin kanssasi.
Teet minut niin onnelliseksi.
Loppuelämäni on selvillä. Minusta tulee tuntumaan tältä aina, -
koska sinä varmistat, että olen onnellinen ainiaan.
Kaikki on aina, niin kuin tänään."
Sulhanen ajattelee: "Olen niin onnellinen, kun katson sinua.
Olet tosi kaunis. Teet olostani niin hyvän ja onnellisen.
Työsi on tehdä olostani tällainen joka päivä ikuisesti aamen."
Ne, jotka nauravat, ovat naimisissa.
Ne, jotka eivät naura, ovat itsellisiä. "Pitäisikö minun tietää jotain."
Totuus on, että ryhdymme ihmissuhteisiin usein -
virheellisestä, itsekkäästä lähtökohdasta.
Luulemme, että toisen tehtävä on huolehtia meistä, -
maksoi mitä maksoi ― toiselle. Mutta rakkaus ei ole sitä.
Rakkaus on toisesta huolehtimista, maksoi mitä maksoi ― itselle.
Avioliitto on kaikista ihmistenvälisistä siunatuista suhteista läheisin.
Jumala asetti ja antoi sen.
Se on läheinen, intiimi suhde. Ainoa suhde, -
jossa Jumala sallii ja siunaa fyysisen yhdistymisen.
Toki muutkin suhteet ovat tärkeitä.
Meidän tulee ilmaista Jumalan rakkautta kaikissa suhteissamme.
Mutta aviosuhde on läheisin Jumalan sallima ja siunaama suhde -
miehen ja naisen välillä.
Kuten luimme, se on huomionarvoinen esitys, -
maallinen kuva todellisuudesta, joka on syvästi hengellinen.
Avioliitto on Jumalan antama esimerkki Jumalan rakkaudesta -
meitä kohtaan. Eli se on kuva rakkaussuhteesta -
Jeesuksen ja hänen seurakuntansa, Kristus-ruumiin, morsiamen välillä.
Jeesus rakastaa meitä niin, olipa sen hinta Hänelle mikä tahansa, -
että vaikka se vaati ristinkuoleman, Hän maksoi hinnan mielellään.
Siitä tiedämme, mitä on rakkaus.
Seurakunta omalta osaltaan vastaa tähän rakkauteen.
Rakastamme, koska Hän ensin rakasti meitä.
Ymmärrämme, ettei rakkaus ole ensisijassa tunne.
Kun Jeesus kuoli ristillä, Hänen kehossaan ei tuntunut hyvältä.
Oli fyysisesti mahdotonta kokea minkäänlaista hyvää tunnetta.
Olipa se fyysinen tai emotionaalinen tunne. Ristin tuska oli niin karmea.
Mutta Hän rakasti. Ristillä Hän valitsi rakastaa meitä, -
vaikka Hänestä ei tuntunut hyvältä.
Rakkaus ei siis ensisijassa ole tunne.
Se on myös sitä, mitä sinä teet muille, eikä sitä, mitä muut tekevät sinulle.
Rakkaus ei ole sitä, että minä suojelen itseäni omakohtaiselta kivulta, -
jotta voit huolehtia hyvinvoinnistani. Se on jotain täysin päinvastaista.
Rakkaus on sitä, että olen valmis maksamaan mitä tahansa, -
tekemään mitä tahansa, kärsimään mitä tahansa -
varmistaakseni, että olet siunattu ja että elämäsi rikastuu.
Palataanpa 1. Moos. 1:een.
Jakeet 26, 27 ja 28 opettavat meille joitain suhteiden periaatteita.
Ensinnäkin jae 26 sanoo, että Jumala teki meidät kuvakseen.
Olemme kuvan kantajia.
Niin miehet kuin naisetkin: kuvan kantajia.
Mitä tarkoittaa olla Jumalan kuva?
Voimme tutkia psykologisia kykyjä, joita meillä on persoonina, ihmisinä.
Voimme puhua järjellisistä kyvyistämme: ajattelu, järki.
Emotionaalisista kyvyistä: tunteet.
Kyvystä tehdä valintoja.
Olen samaa mieltä niistä.
Mutta ne eivät kuitenkaan ulotu ytimeen.
Kun Jumala sanoi luoneensa meidät kuvakseen, Hän tarkoittaa, -
että Hän on antanut meille kyvyn ja lahjoittanut meille kutsun ja kyvyn -
heijastaa Hänen kirkkauttaan maailmaan.
Etenkin Hänen kirkkauttaan, joka liittyy suhteisiin.
Näemme sen heti seuraavasta jakeesta.
Paitsi että olemme kuvan kantajia, 1. Moos. 1:27 sanoo, -
että olemme kuvan kantajia myös sukupuolina.
"Mieheksi ja naiseksi hän loi heidät."
Se on yksinkertaista. Raamattu sanoo sen, ja koska se sanoo sen, -
vaikka biologia vahvistaa sen, ihmiset eivät piittaa biologiasta -
ja kulkevat omia teitään, koska he haluavat torjua Jumalan sanan.
Sen takana on sielujemme vihollinen.
Tarkoitan nykyään paljon puhuttua transsukupuolisuutta.
Yhteiskunnassa on paljon sukupuoleen liittyvää hämmennystä.
Mies ja nainen ovat identiteettejä, -
joiden juuret ovat miehen ja naisen perustavaa laatua olevassa erossa.
Siitä voi puhua biologisesti, geneettisesti, anatomisesti, -
fyysisesti, kemiallisesti.
Ennen kaikkea me uskovat näemme, että on olemassa hengellinen ero.
On määrätty tapa, jolla tuo kunniaa Jumalalle feminiinisenä naisena.
Ja määrätty tapa, jolla tuo kunniaa Jumalalle maskuliinisena miehenä.
Sanoja "maskuliininen" ja "feminiininen" ei saa tulkita -
pelkästään sosiaalisten ja kulttuuristen trendien mukaisesti.
Voimme olla jumalallisia miehiä ja jumalallisia naisia tavalla, -
joka ylittää reilusti kaikki kulttuuriset tulkinnat.
Toisinaan on oikein kapinoida sosiaalista kulttuuria -
ja sosiaalisia tapoja vastaan tuodakseen kunniaa Jumalalle -
ja olla Jumalan mies tai nainen. Siitä lisää toisella kerralla.
Pääasia on tämä: Jumala on tehnyt meidät joko miehiksi tai naisiksi.
Ei: ei mieheksi eikä naiseksi. Ei: sekä mieheksi että naiseksi.
Eikä: valitse itse, kumpi olet.
Ei. Tämä on osa Jumalan luomisjärjestystä.
Transsukupuoli-asiassa kyse on enemmän persoonasta -
kuin todellisesta identiteetistä. Kunpa yhteiskuntamme tajuaisi sen.
Kyse on enemmän siitä, miten ihminen haluaa tuoda itsensä esille.
Kyse ei ole todellisesta identiteetistä. Kerron erään esimerkin tämän tueksi.
Vuosia sitten täällä oli mies, joka oli käynyt läpi sukupuolenvaihdoksen.
Hieno, Hengellä täyttynyt ihminen.
Mitä lähemmäs hän tuli Jeesusta, -
sitä enemmän hän sanoi: "Haluan takaisin todellisen identiteettini."
Hän sanoi näin: "Ennen kuin minusta tuli kristitty, -
minusta tuntui kuin olisin nainen vankina miehen ruumiissa."
Eräs toinen henkilö tuli uskoon. Löysi todellisen identiteettinsä.
Hän sanoi: "Koen olevani mies, joka on vankina naisen ruumiissa."
Näetkö tragedian?
Heillä oli virheellinen käsitys seksuaalisesta identiteetistään.
Meidän täytyy vahvistaa lapsissamme ja yhteisössämme -
ja todistaa ulospäinkin sitä, mitä on olla mies ja mitä on olla nainen.
Kuten sanoin, kyse ei ole myöskään stereotypioista.
Kuvien kantajia, joilla on sukupuoli.
Tämän takana on tarkoitus. Jae 28. Kolme virkettä.
"Olkaa hedelmälliset ja lisääntykää -
ja täyttäkää maa ja tehkää se itsellenne alamaiseksi; ja vallitkaa..."
Huomaa, että tämä on Valtakunnan kieltä.
Täyttäkää maa. Tehkää se alamaiseksi. Vallitkaa.
Se on Valtakunnan kieltä. Tässä vahva toteamus, joka nivoo kaiken: -
Kuvan kantajien, sukupuolten, kautta Jumala tuo itsensä näkyviin.
Siinä Hän heijastaa suhteisiin liittyvää kirkkauttaan.
Jumalahan on suhde. Kyse on suhteista: Isä, Poika ja Pyhä Henki.
Taivaassa on suhdekekkerit ja -juhla. Meidät viedään sinne.
Jumala tuo kauttamme näkyville suhteisiin liittyvän kunniansa.
Hän tekee sen niin, että kun moninkertaistuva ihmiskunta kasvaa, -
yhä enemmän ihmisiä tulee tunte- maan Hänet ja rakastamaan Häntä -
ja on osa Jumalan valtakuntaa.
Se kertoo, että Jumalalla on suunnitelma perheille, -
ja avioliitto on sen ytimessä.
Paavali viittaa puheessaan 1. Moos. 2:24:ään.
1. Moos. 2:24―25: -
"Sentähden mies luopukoon isästänsä ja äidistänsä ja liittyköön vaimoonsa, -
ja he tulevat yhdeksi lihaksi.
Ja he olivat molemmat, mies ja hänen vaimonsa, alasti -
[he olivat ensimmäinen aviopari] eivätkä hävenneet toisiansa."
Kaunis kuva avioliitosta!
Jae toistuu vielä neljä kertaa Raamatussa.
Se on Raamatun perustavaa laatua oleva avioliitto. Tutkitaan sitä.
Lasken yhä perusperiaatteita. Ole kärsivällinen.
Raamatun avioliitto. Se on liitto.
Ensinnäkin se on avioliitto, jossa on mies ja nainen.
En olisi uskonut viisi vuotta sitten, että pitää käyttää aikaa tähän.
Yhteiskuntamme on hyväksynyt homoliitot.
Kristittyinä meidän pitää tunnustaa, että sekulaarin maailman laita on näin.
Meidän ei tarvitse olla samaa mieltä, -
mutta on väärin väittää, ettei sitä ole olemassa.
Mutta meidän pitää silti puolustaa Raamatun ilmestystä, -
sillä homoliitto ei ole pyhä avioliitto, -
jota kirkko on harjoittanut sukupolvien ajan, -
eikä se ole myöskään Raamatun avioliitto.
Raamattu sanoo, että se on miehen ja naisen välinen.
Se, miten tuomme sitä esiin ja viemme Kristuksen rakkautta homoille -
ja samaan sukupuoleen viehtyneille, on aivan toinen juttu.
Palaamme siihen vielä.
Mutta se on miehen ja naisen välinen. Yhden miehen ja yhden naisen.
Ei monien miesten ja naisten.
Nyt nauramme, mutta se tulee. Älä luule, ettei se tule.
Mies ja nainen. Miehen näkökulmasta siihen sisältyy se, -
että luopuu isästään ja äidistään ja liittyy vaimoonsa. Luopuu ja liittyy.
Mitä tarkoittaa luopuminen? Että luopuu siitä sosiaalisesta rakenteesta -
ja perustaa uuden sosiaalisen rakenteen, -
uuden sosiaalisen yksikön, uuden päätöksentekoyksikön.
Se on hyvin tärkeää.
Itsellistenkin, jotka ovat muuttaneet kotoa, täytyy käydä tämä prosessi -
ja ymmärtää, mitä se tarkoittaa. Puhumme siitä avioliittokoulussamme.
Yhteen liittyminen on hyvin tärkeää, -
koska se on ensinnäkin poissulkevaa ja toiseksi koko elämän kestävää.
Se on poissulkevaa: liittyy yhteen puolisoon.
Siis uskollisuutta aviopuolisolle.
Se on myös pysyvää, koko elämän kestävää.
Miehet: valitse hänet, liity häneen ja pysy hänen kanssaan.
Vuosia sitten luin miehestä nimeltä Henry Ford.
Tiedättekö hänet? Hän perusti Ford-autotehtaan ja muuta.
Hän tuli kuuluisaksi ja rikkaaksi yhden mallin, Ford T:n, ansiosta.
Sitä kutsuttiin Tinaliisaksi.
Henry Ford juhli 50. hääpäiväänsä.
Häneltä kysyttiin leikillisesti: -
"Henry, kerrohan." Eri aksentilla toki.
"Kerro, mikä tekee avioliitostasi ja elämästäsi niin pitkäikäisen, -
onnellisen ja menestyvän?"
Henry Ford nousi ja sanoi: "Sama kuin autobisneksessä.
Pysy yhdessä mallissa."
Ja tosin kuin autokaupassa, mallia ei koeajeta ensin.
Mutta se on toinen juttu.
Mies ja nainen, luopuu, liittyy ja tulee yhdeksi lihaksi.
Yhdeksi lihaksi tuleminen vie ajatuksemme heti -
fyysiseen, seksuaaliseen yhdistymiseen. Se kuuluu siihen -
ihmissuhteiden kaikkeinpyhimpänä avioliitossa.
Yhteen liittyminen seksuaalisessa yhdistymisessä -
on solmitun liiton sinetti.
Muista. Pitää ymmärtää järjestys.
Jos kirjoitat kirjeen, harvinaista näinä päivinä, -
laitat kirjeen kuoreen ja sinetöit sen. Järjestyksen pitää olla tämä.
Ensin ei sinetöidä ja sitten ihmetellä. Sinetöimisen kaikissa vinkkeleissä -
järjestys on tärkeä. Sanon sen uudelleen, jotta kaikki ymmärtävät.
Pojat ja tytöt. Ensin mennään naimisiin.
Sitten nautitaan seksuaalisesta suhteesta. Onko selvä?
Aamen. Aamen. Aamen.
Sanomme sen, mutta sitä pitää vahvistaa, -
koska miltei kaikkialla tälle viitataan kintaalla, ei vain maailmassa, -
vaan yhä enemmän myös uskovien keskuudessa.
Meidän pitää ymmärtää, että seksuaalinen puoli...
Minun pitää opettaa tästä sarja. En nyt ehdi käsitellä kaikkea.
Esitän vain joitain perusperiaatteita.
Yhteen tuleminen ei ole vain fyysistä, seksuaalista yhdistymistä.
Se on yhdeksi lihaksi, yhdeksi persoonaksi tulemista.
Se on syvän yhteyden kehittämistä, -
joka havainnollistaa Isän, Pojan ja Pyhän Hengen yhteyttä.
Yksi Jumala, kolme Persoonaa yhdessä.
Me havainnollistamme sitä ainutlaatuisella tavalla.
Aivan kuin on Isä, Poika ja rakkauden Henki, -
avioliitossa on aviomies, aviovaimo ja rakkauden Henki.
Se tarkoittaa avoimuutta ja keskinäistä kunnioitusta.
Olla alaston eikä hävetä. Se ei tarkoita vain fyysistä alastomuutta, -
vaan myös muuta avoimuutta.
Tällainen avoin, suojeltu, kaunis, intiimi suhde on upea.
Aivan kuin Jeesuksen ja Hänen seurakuntansa suhde.
Osapuolet täydentävät toisiaan ainutlaatuisesti.
Vaimolla on persoonallisuus.
Aviomiehen tehtävä on auttaa vaimon persoonallisuus täyteyteensä -
ja täyteen potentiaaliinsa.
Niin kuin Jeesus saa ihmisestä parhaat puolet esiin, -
tuokaa parhaat puolet esiin toisissanne.
Jos olet itsellinen mutta uskot, -
että Jumala kutsuu sinua avioliittoon jossain elämänvaiheessa, -
paras tapa valmistautua on tulla täyteen ja tyytyväiseksi Jeesuksesta.
Viehätysvoimasi kymmenkertaistuu. Se on varma.
On paljon, mitä voi tehdä.
Kiitos Jumalalle, että Hän asettaa ennalleen ja korjaa avioliittoja.
Miltä Hengellä täytetty avioliitto näyttää? Miltä se näyttää?
Nämä jakeet kertovat sen.
Aviomiehet -
ovat rakkauden vartijoita.
Se on vastoin kulttuuria. Me pidämme sitä naisten hommana.
Miehet tulevat kotiin. Naiset hääräävät romanttisia.
Me olemme vastuussa rakkaudesta kotona.
Miehet, älkää sanoko "aamen". Olkaa hiljaa. Sanokaa vaikka "auts".
"Mutta naisen tehtävä on rakastaa." Sinä annat rakkautta. Aamen.
Rakastamme Jeesusta, sillä ensin Hän rakasti meitä. Kokeilkaa. Toimii!
Hengen täyttämät miehet tekevät niin.
Rakasta johtajana. Rakastava johtaja.
Sitä se on. Rakastava johtaja.
Me teemme aloitteen. Rakkaus tekee aina aloitteen.
Raamattu: "Rakastakaa, niin kuin Kristus rakasti seurakuntaa."
Eli rakasta vaimoasi niin, että olisit valmis kuolemaan hänen edestään.
Sentään kello yhdeksässä naiset sanoivat "aamen".
Itsensä uhraavaa rakkautta.
Nainen, naiset ovat auttajia. Se rooli ei ole alhaisempi.
Pyhää Henkeä sanotaan Auttajaksi. Hän on tasaveroinen Jumalan kanssa.
Tehtävä on auttaa ja alistua.
Jeesus alistui Isälle, mutta Hän ei ollut alempiarvoinen.
Kyse ei ole tasa-arvosta. Kyse on tehtävästä.
Naisen tehtävä on rakastaa aviomiestään niin, -
että hän haluaa elää miehelleen. Se on yksi näkökulma ilmaukseen.
Alamme seuraavassa puhua aviomiehen ja -vaimon tehtävästä.
En oikein pidä siitä. Olen kuullut siitä paljon. Se jättää minut kylmäksi, -
sillä kukaan ei pohjusta identiteettiä.
He aloittavat puhuen toiminnallisesta tehtävästä, ja siitä tulee kamalaa: -
"Aviomiehellä on oma tehtävänsä seurakunnassa tai perheessä.
Tai naisen tehtävä seurakunnassa. Naisen tehtävä yhteiskunnassa."
Mitä?
Ennen kuin alat puhua tehtävästäsi, siitä, mitä sinut on kutsuttu tekemään,
sinun pitää oivaltaa, kuka olet, -
sillä toimintasi, tehtäväsi, virtaa identiteetistäsi, -
kuka sinä olet.
Palaamme siihen, kun puhumme sukupuolten eroista.
Se, miten mies on kutsuttu -
osoittamaan Jumalan suhteisiin liittyvää luonnetta, -
eroaa siitä, miten nainen on kutsuttu osoittamaan sitä.
Molemmilla on oma lahjansa osoittaa eri näkökulmia.
Jumalallinen, maskuliininen mies -
on saanut jumalallisen liikkeen alullepanemisen lahjan.
Muistakaa Valtakunta.
Miehellä on Valtakunnan liikkeen alullepanemisen lahja.
Naisella puolestaan on -
Valtakunnan liikkeeseen vastaamisen ja sen ravitsemisen lahja.
Mutta jo sitä ennen hän on saanut sen innoittamisen lahjan.
Ajattele. Voinko puhua teille, naiset?
Sinulla on lahja, -
Jumalan antama lahja, -
tuoda esiin parhaat puolet meistä miehistä. Tiesitkö?
Se on lahjasi.
Vaimot eivät ole kynnysmattoja. "Pyyhi jalkasi minuun. Teen mitä sanot." Ei!
Alamaisuus ei tarkoita sitä, että teet kaiken, mitä mies käskee tehdä.
Se on auttamista häntä parhaaseensa ja vastaamista Jeesukselle hänessä -
ja valtakunnalle, jonka Jumala tuo liittoonne miehen kautta. Sitä se on.
Tässä toteamus, jonka tahdon teidän muistavan vielä kotonakin: -
Avioliitossa kyse on siitä, että Kristuksen rakkaus tulee näkyviin.
Avioliitto on koetus, -
koska sen on määrä tulla todistukseksi.
Todistusta ei synny ilman koetusta.
Miehet. Teitä tullaan koettelemaan äärirajoillenne ja sen yli.
Aviomiehet, miten se onnistuu?
Miten Kristus tulee näkyviin suhteessasi vaimoosi?
Luetaan tekstistä. Rakkaus antaa kaikkensa.
Kristus rakasti seurakuntaa ja antoi henkensä sen edestä.
Hän rakastaa meitä niin paljon ja täysillä, ettei Hän säästellyt mitään.
Rakkaus ravitsee ja vaalii. Ja me rakastamme vaimoamme niin paljon.
Tuomme hänet täyteyteen.
Ja me teemme niin, olipa vastaus mikä tahansa.
Vaimot, miten Kristus tulee näkyviin suhteessanne aviomieheenne?
Sanat ovat "alamaisuus", "kuuliaisuus", "alistuminen".
Inhottavia sanoja nykypäivän merkityksissään.
Ne tulee palauttaa raamatulliseen asiayhteyteensä.
Se tarkoittaa, että niin kuin olet alamainen Kristukselle, joka tuo -
Jumalan valtakunnan, olet alamainen Jumalan liikkeille, jotka edustavat -
valtakuntaa miehesi elämässä. Ellei sitä ole, yritä tuoda se esiin.
Entä sitten ne, jotka eivät ole naimisissa?
Heitä on kahdenlaisia: -
Ne, jotka eivät halua naimisiin, koska Jumala on kutsunut heidät itsellisiksi.
Seurakunnan tulee kunnioittaa heitä.
Koska seurakunnassa on naisia enemmän kuin miehiä, -
usein naiset ovat niitä, jotka haluavat naimisiin mutta eivät halua tinkiä.
Se on heille rankkaa. Jos se olet sinä, sanon uudelleen: -
Jumalan rakkaus elämässäsi -
ensinnäkin valmistaa sinua avioliittoon -
ja lisäksi se valmistaa sinua siihen, mitä ikinä tulevaisuus tuo.
Suomennos: Marianne Tenetz